„**Fotovoltaikus rendszer telepítése a Zala Megyei Büntetés-végrehajtási Intézetben**”

**KEHOP-5.2.11-16-2016-00019**

Kedvezményezett: **Zala Megyei Büntetés-végrehajtási Intézet** (8900 Zalaegerszeg, Várkör 4.)

A projekt megvalósítási időszaka: **2017.03.28. – 2017.12.31.**

A szerződött támogatás összege: **102 112 156 Ft**

A támogatás mértéke: **100 %**

A fejlesztéssel érintett ingatlanok (megvalósítási helyszínek):

* Zala Megyei Büntetés-végrehajtási Intézet (8900 Zalaegerszeg, Várkör 4.)

A Zala Megyei Büntetés Végrehajtási Intézet az Európai Unió támogatásával megvalósuló Széchenyi 2020 Program keretében „Fotovoltaikus rendszerek kialakítása központi költségvetési szervek részére” című pályázati felhívásra benyújtott „Fotovoltaikus rendszer telepítése a Zala Megyei Büntetés-végrehajtási Intézetben” című pályázata vissza nem térítendő támogatást nyert A támogatás mértéke az elszámolható összköltség 100 % - a, amely 102,1 millió Forint.

A tervezett fejlesztés nagyban hozzájárul a fenntartható energiaellátás megvalósításához, az üvegházhatást okozó gázkibocsátás csökkentéséhez, az ellátásbiztonság garantálásához és az importkiadások csökkentéséhez, továbbá fokozza az ország gazdaságának versenyképességét.

A projekt műszaki tartalma:

A Zala Megyei Büntetés-végrehajtási Intézet (8900 Zalaegerszeg, Várkör u. 4.)  épületén napelemes rendszer kerül telepítésre. A tervezett napelemes rendszerek összes inverteres csatlakozási teljesítménye 162,5 kW. A beépítésre kerülő napelemek névleges csúcsteljesítménye 173,28 kWp. A projekt során 608 db 285 W teljesítményű napelem panel kerül telepítésre, melyek 3 db Fronius Symo 12.5-3-M, 3db Fronius 15.0-3-M és 4 db Fronius Symo 20.0-3-M inverterekhez csatlakoznak.

A napelemek egy része az épületek adottsági miatt cseréptetőre speciális rozsdamentes és alumínium tartószerkezettel kerül telepítésre, másik részének pedig a talajon történik az elhelyezésre. Az egyenáramú solar kábeleket kábelcsatornában kell elvezetni az inverterekig. Az elosztó dobozokba kell beépíteni a szükséges védelmi eszközöket, majd közvetlenül az inverter DC bemeneteire kötni. Az AC elosztó szekrény is tartalmazza a szükséges védelmi esközöket, ebben található a napelemes rendszer főkapcsolója és a túláram- és túlfeszültség védelmi eszközök. Az invertertől a kábel a napelemes AC elosztóig, valamint az épületen belül található erre alkalmas rákötési pontig, kábelcsatornában kell elvezetni. A tervezett napelemes kiserőművek kisfeszültségen csatlakoznak a létesítmények kapcsolóteréhez.

Projekttel kapcsolatos további információk:

Soós Zoltán projektmenedzser

e-mail: soos.zoltan.zala@bv.gov.hu

tel.: + 36 92 / 313-433

*A projekt a Kohéziós Alap és Magyarország költségvetése társfinanszírozásában valósul meg.*

